Էմանուել Ճգնավորյանը ծնվել է 1995թ. Վիեննայում: Ջութակ նվագում է 5 տարեկանից: Սովորել է Վիեննայի համալսարանի երաժշտության և կատարողական արվեստի բաժնում, եղել է Գերհարդ Շուլցի աշակերտը: Ճգնավորյանը միջազգային մի շարք մրցույթների դափնեկիր է, այդ թվում` Յոհաննես Բրամս միջազգային մրցույթի մրցանակակիր: 2012թ. նա «Դասական Եվրատեսիլ» մրցույթում զբաղեցրել է 2-րդ տեղը, 2014թ. սեպտեմբերին զբաղեցրել է 3-րդ տեղը Fritz Kreisler մրցանակաբաշխությանը, նույն տարվա նոյեմբերին արժանացել է Casinos Austria Rising Star մրցանակին: